APSTIPRINĀTS

ar Nacionālā kino centra vadītājas

23.12.2022. rīkojumu Nr.67

Grozījumi ar 13.03.2023. rīkojumu Nr.1.22-4

**2023. gada KONKURSs**

**LATVIJAS FILMU mārketinga, nozares profesionāļu tālākizglītības un industrijas pasākumu atbalstam**

**NOLIKUMS**

1. **Konkursa mērķis, vispārīgie jautājumi**
   1. Nolikums nosaka Nacionālā kino centra (turpmāk – Kino centrs) rīkotā konkursa “2023. gada konkurss Latvijas filmu mārketinga, nozares profesionāļu tālākizglītības un industrijas pasākumu atbalstam” (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu un Ministru kabineta 2010. gada 12. oktobra noteikumos Nr. 975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – Noteikumi) noteikto kārtību.
   2. Iepazīties ar Konkursa nolikumu var Kino centra mājaslapā [www.nkc.gov.lv](http://www.nkc.gov.lv) vai Kino centrā – Rīgā, Peitavas ielā 10 (tālr. 67358878).
   3. **Konkursa mērķis ir veicināt Latvijas filmu[[1]](#footnote-2) atpazīstamību, kā arī nozares profesionāļu izaugsmi un konkurētspēju**, **atbalstot šādus projektus, kas īstenojami gada laikā no to iesniegšanas konkursā:**
   4. **jaunāko Latvijas pilnmetrāžas filmu[[2]](#footnote-3) mārketinga aktivitātes pirmizrādīšanai un profesionālai filmu demonstrēšanai (DCP formātā) šī nolikuma 4. pielikumā minētajās** **kino izrādīšanas vietās visā Latvijā (ne mazāk kā 3 pilsētās un 6 vietās), par katru filmu iesniedzot atsevišķu projektu ne vēlāk kā vienu mēnesi pirms attiecīgās filmas nacionālās pirmizrādes;**
   5. **konkursa kārtībā atlasītu Latvijas filmu mārketinga aktivitātes dalībai šī nolikuma 5.pielikumā minētajos starptautiskajos filmu mākslas pasākumos;**
   6. **Latvijas režisoru** **filmu retrospektīvu sagatavošana un mārketinga aktivitātes nozīmīgos starptautiskos filmu mākslas pasākumos ārvalstīs;**
   7. **Latvijas filmu projektu, kas atlasīti konkursa kārtībā, mārketinga aktivitātes to dalībai Eiropas Savienības kultūras atbalsta programmas “Radošā Eiropa” audiovizuālās jomas apakšprogrammas (turpmāk – MEDIA) atbalstītajos filmu projektu tirgos ārvalstīs;**
   8. **Latvijas filmu nozares profesionāļu dalība MEDIA atbalstītajos tālākizglītības kursos un semināros ārvalstīs;**
   9. **tālākizglītības kursu un semināru rīkošana Latvijas filmu nozares profesionāļiem Latvijā;**
   10. **industrijas pasākumu rīkošana starptautisku filmu festivālu ietvaros Latvijā.**
   11. Konkursa finansējumu veido Kultūras ministrijas apakšprogrammas “Filmu nozare” finansējums **250 000 EUR apmērā.** Kino centram ir tiesības, vērtējot konkursa projektu pieteikumus, palielināt konkursa finansējumu gadījumā, ja finansējums netiek apgūts citos Kino centra izsludinātajos konkursos, kā arī ir tiesības Konkursā neapgūtā finansējuma daļu novirzīt citu izsludināto konkursu finansēšanai, ja tas ir nepieciešams.
   12. Uz Konkursa finansējumu 3.1.punktā minētajiem Latvijas filmu demonstrēšanas projektiem attiecas šādi nosacījumi:
   13. pilnībā nacionālām vai Latvijas vairākuma kopražojuma **spēlfilmām un animācijas filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **9 000 EUR**;
   14. pilnībā nacionālām vai Latvijas vairākuma kopražojuma **dokumentālajām filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **5 000 EUR;**
   15. visu veidu **Latvijas mazākuma kopražojuma filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **5 000 EUR**.
   16. Konkursā neatbalsta realizētus projektus, kā arī projektus, kuriem jau ir ticis piešķirts Kino centra vai Valsts Kultūrkapitāla fonda finansējums.
   17. Konkursa ietvaros tiek atbalstītas **tikai** šādas projekta izmaksu pozīcijas:

7.1.  **mārketinga izdevumi filmu pirmizrādīšanai un demonstrēšanai kinoteātros Latvijā** (**3.1.punkta projekti)** – sludinājumi un informācija dažādos medijos, tekstu un citu mārketinga materiālu autori, mārketinga materiālu izveides izdevumi, treileri, filmas interneta vietne, iespieddarbi, projekta vadītājs, sabiedrisko attiecību pakalpojumi, publicitātes pakalpojumi, konsultanti, seansi medijiem un fokusa grupām, kancelejas, pasta un transporta izdevumi, demonstrēšanai kinoteātros nepieciešamo DCP reproducēšana (Kino centra ražošanas atbalstu nesaņēmušām filmām arī DCP izgatavošana);

7.2. **mārketinga izdevumi filmu dalībai starptautiskos pasākumos** **ārvalstīs (3.2.punkta projekti)** – iespieddarbi, sludinājumi un informācija dažādos medijos, tekstu un citu mārketinga materiālu autori, mārketinga materiālu izveides izdevumi, tulkošana, treileri, sabiedrisko attiecību pakalpojumi, publicitātes pakalpojumi, konsultanti, seansi medijiem un fokusa grupām, pasta, ceļošanas un viesnīcas izdevumi;

7.3. **izdevumi** **filmu retrospektīvu sagatavošanai un mārketinga aktivitātes nozīmīgos starptautiskos filmu mākslas pasākumos ārvalstīs (3.3. punkta projekti) -**  iespieddarbi, tekstu un citu mārketinga materiālu autori, mārketinga materiālu izveides izdevumi, tulkošana, treileri, projekta vadītājs, tehniskie izdevumi filmu izrādīšanas sagatavošanai;

7.4. **mārketinga izdevumi projektu dalībai MEDIA atbalstītos filmu projektu tirgos** **ārvalstīs** **(3.4.punkta projekti)** – dalības maksa, iespieddarbi, tekstu autori, treileri, pasta, ceļošanas un viesnīcas izdevumi;

7.5. **dalības izdevumi MEDIA atbalstītos tālākizglītības kursos un semināros ārvalstīs (3.5.punkta projekti)** – dalības maksa, ceļošanas un viesnīcas izdevumi;

7.6. **izdevumi tālākizglītības kursu, semināru un industrijas pasākumu rīkošanai Latvijā** **(3.6. un 3.7.punkta projekti)** – projekta vadītāji, pasniedzēji, tulkošana, telpu īre, apskaņošanas un projicēšanas tehnika, izdevumi tiešsaistes nodrošināšanai, kafijas pauzes, iespieddarbi, pasta, pasniedzēju ceļošanas un viesnīcas izdevumi.

1. **Projektu iesniedzēji, kas var pretendēt uz finansējumu projektu īstenošanai**
2. **Projektu Konkursam var iesniegt:**
   1. sīkie (mikro) komersanti;
   2. mazie, vidējie un lielie komersanti;
   3. Latvijā reģistrētas biedrības un nodibinājumi;
   4. Šī nolikuma 3.1.punktā minētos projektus var iesniegt attiecīgo filmu producējošās kompānijas vai filmu izplatītāji, vai reklāmas aģentūras, kurām ir nodotas attiecīgās tiesības un, kuras nepastarpināti nodrošina attiecīgās filmas mārketinga aktivitātes;
   5. Šī nolikuma 3.2. un 3.4. punktā minētos projektus var iesniegt tikai attiecīgo filmu producējošās kompānijas.
3. Uz finansējumu nevar pretendēt, ja:
   1. projekta iesniedzējs pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;
   2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
   3. projekta iesniedzējs atbilst grūtībās nonākuša komersanta pazīmēm, kas noteiktas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 18. punktā;
   4. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem;
   5. projektu iesniedz raidorganizācija;
   6. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.
4. **Projekta sagatavošana un iesniegšana**
5. **Projekta iesniegšanas termiņš:**
   1. Projektu iesniegšanas termiņš **visiem projektu veidiem ir atvērts līdz 2023.gada 30. novembra plkst.23:59.**
   2. Projekti jāiesniedz atbilstoši tikai vienam atbalsta mērķim, kas attiecīgi tiek norādīts pieteikuma veidlapā.
   3. Nolikuma **3.1. punktā** minētos projektus (mārketinga izdevumi filmu pirmizrādīšanai un demonstrēšanai kinoteātros Latvijā un/vai tiešsaistes platformās) **ir jāiesniedz** **ne vēlāk kā 1 mēnesi pirms** attiecīgās filmas **nacionālās pirmizrādes datuma**.
   4. Nolikuma **3.3. punktā** minētos projektus (Latvijas režisoru filmu retrospektīvu sagatavošana un mārketinga aktivitātes nozīmīgos starptautiskos filmu mākslas pasākumos ārvalstīs) **ir jāiesniedz** **ne vēlāk kā 1 mēnesi pirms** attiecīgās retrospektīvas **sākuma datuma.**
   5. Nolikuma **3.6. un 3.7.punktos** minētos projektus (kursi/semināri un industrijas pasākumi Latvijā) ir jāiesniedz **ne vēlāk kā 2 mēnešus pirms** attiecīgā **pasākuma norises laika**.
   6. Nolikuma **3.7.punktos** minētie projekti (industrijas pasākumi Latvijā) ir jāiesniedz no vienas juridiskās personas, pasākuma rīkotāja. Viena festivāla industrijas pasākumi iesniedzami vienā projektā.
6. **Projekta noformējums:**
   1. Projektu sagatavo datorrakstā latviešu valodā.
   2. Ja kāds no projekta sastāvā esošajiem dokumentiem ir svešvalodā, tam jāpievieno tulkojums latviešu valodā vai rakstisks kopsavilkums - pārskats par dokumenta saturu.
   3. Projekta dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
7. Projektu noteiktā termiņā iesniedz **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz Kino centra **e-adresi[[3]](#footnote-4) \_DEFAULT@90000022100** vai, sūtot no[Latvija.lv](https://latvija.lv/), adresāta logā izvēloties **Nacionālais kino centrs**.Ja projektam tiek pievienots kāds elektroniski parakstīts dokuments, tad projekta pieteikumā tas jāiekļauj elektroniska dokumenta formā (piemēram, elektroniski parakstīta vienošanās)
8. Neatkarīgi no Konkursa rezultātiem Kino centrs uzglabā iesniegto projektu. Konkursā neatbalstīta projekta gadījumā projekts tiek uzglabāts 5 (piecus) gadus no projekta iesniegšanas datuma.
9. **Projekta saturs/ iesniedzamie dokumenti**
   1. **visi projekti**:
      1. aizpildīta **projekta iesnieguma veidlapa** (šī nolikuma 1.pielikums),;
      2. **ziņas par projekta veicējiem**, kā arī **iesniedzēja pieredzi**;
      3. detalizēta projekta **kopējo izmaksu tāme** (sastādīta atbilstoši Latvijas Republikas nodokļu normatīvajiem aktiem), kurā atsevišķi jānorāda Konkursā pieprasītā summa un tās sadalījums pa pozīcijām, kā arī citi iespējamie finanšu avoti un iespējamie ieņēmumi, projekta realizācijai jau esošie finanšu un materiālie resursi, kā arī informācija par nepieciešamo un par jau piesaistīto līdzfinansējumu un tā apmēru. Tāmē nedrīkst iekļaut tādas tāmes pozīcijas (piemēram, „Citi izdevumi”, „Neparedzētie izdevumi” u.tml.), kurās nav norādīts konkrēts izdevumu veids.

**Tāmes paraugs**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Izmaksu**  **pozīcijas nosaukums** | **Kopējā pozīcijas summa**  **EUR** | **Summas aprēķins** (ja attiecināms) | **Pašfinansējums**  **EUR** | **Līdzfinansējums**  **EUR** | **Līdzfinansējuma avots**  (norādīt arī  plānots vai apstiprināts) | **Pieprasīts Kino centrā**  **EUR** |

* 1. **3.1.punkta projekti (mārketinga izdevumi filmu pirmizrādīšanai un demonstrēšanai kinoteātros Latvijā)** - attiecīgo tiesību nodošanas apliecinājums (ja projektu iesniedz izplatītājs vai reklāmas aģentūra); filmas izplatīšanas/mārketinga stratēģija līdz 3 lapām (neskaitot vizuālos pielikumus); plānoto izrādīšanas vietu saraksts un kino izrādīšanas vietu apstiprinājumi par vēlmi demonstrēt konkrēto filmu (ne mazāk kā 3 pilsētās un 6 vietās);projekta norises grafiks; norāde uz elektronisko adresi, kurā filma pieejama ar straumēšanas funkcionalitāti; ja tiek piesaistīti sadarbības partneri, kā sadalās pienākumi un finansējums starp studiju un partneri (aģentūra vai izplatītājs). Ja tiek piesaistīts partneris, vai pārdošanas aģents, jāpievieno līgums, vienošanās vai plānotais darba uzdevums;
  2. **3.2.punkta projekti (mārketinga izdevumi filmu dalībai starptautiskos pasākumos** **ārvalstīs)** - apstiprinājums no festivāla organizatoriem par filmas dalību attiecīgajā festivālā, detalizēts marketinga aktivitāšu apraksts; norāde uz elektronisko adresi, kurā filma pieejama ar straumēšanas funkcionalitāti, ja tiek piesaistīti sadarbības partneri, kā sadalās pienākumi un finansējums starp studiju un partneri (aģentūra vai izplatītājs). Ja tiek piesaistīts partneris, vai pārdošanas aģents, jāpievieno līgums, vienošanās vai plānotais darba uzdevums;
  3. **3.3. punkta projekti (Latvijas režisoru filmu retrospektīvu sagatavošana un mārketinga aktivitātes nozīmīgos starptautiskos filmu mākslas pasākumos ārvalstīs) -** apstiprinājums no pasākuma organizatora par režisora retrospektīvas rīkošanu attiecīgajā pasākumā, plānoto norišu apraksts, kas ietver plānoto darbību un tām pieprasītā finansējuma pamatojumu, vienošanās vai līgums ar režisoru vai tā tiesību turētāju (izņemot, ja režisors ir iesniedzējs);
  4. **3.4.punkta projekti (mārketinga izdevumi projektu dalībai MEDIA atbalstītos filmu projektu tirgos** **ārvalstīs)** - apstiprinājums no filmu projektu tirgus organizatoriem par dalību attiecīgajā pasākumā, filmu tirgus apraksts un tā apmeklēšanas pamatojums, topošās filmas ieceres apraksts un līdz šim paveiktais;
  5. **3.5.punkta projekti (dalības izdevumi MEDIA atbalstītos tālākizglītības kursos un semināros ārvalstīs)** - apstiprinājums no kursu/semināra organizatoriem par dalību attiecīgajā pasākumā un to apmeklēšanas pamatojums, topošās filmas ieceres apraksts un līdz šim paveiktais;
  6. **3.6. un 3.7.punkta projekti (izdevumi tālākizglītības kursu, semināru un industrijas pasākumu rīkošanai Latvijā)** - plānotā pasākuma detalizēts apraksts, tā organizēšanas pamatojums, pasākuma norises grafiks, apstiprinājums no pasniedzējiem par piedalīšanos pasākumā.

1. **Personas datu apstrāde**
2. Personas datu apstrādes mērķis ir datu apstrāde publiskā finansējuma piešķiršanai un tā izlietojuma uzraudzībai.
3. Personas datu veidi noteikti šajā nolikumā un Noteikumos.
4. Kino centrs veic projekta dokumentos iekļauto personas datu apstrādi, lai izpildītu uz pārzini attiecināmu juridisku pienākumu. Normatīvo aktu pamatojums: Vispārīgā datu aizsardzības regulas 6.p. 1.d. "c", Filmu likuma 8. pants, Ministru kabineta 2010. gada 12. oktobra noteikumi Nr.975 “Kārtība, kādā Nacionālais kino centrs piešķir publisko finansējumu filmu nozares projektiem”.
5. Kino centrs personas datu uzglabā, kamēr pastāv juridisks pienākums projekta dokumentus un tā saturā esošos personas datus glabāt saskaņā ar normatīvajiem aktiem.
6. Kino centrs nodrošina visu normatīvo aktu prasību ievērošanu darbā ar personas datiem tai skaitā, bet ne tikai pienācīgu uzglabāšanu, atbilstošus drošības pasākumus, lai nepieļautu nesankcionētu piekļuvi datiem. Personu datu apstrādātāji apstrādā personas datus savu amata pienākumu ietvaros tikai tiešo pienākumu izpildei, ievērojot Kino centra iekšējos dokumentos noteiktos personas datu apstrādes pamatprincipus un konfidencialitātes prasības.
7. Personas datu subjektiem ir tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē - Datu valsts inspekcijā ([www.dvi.gov.lv](http://www.dvi.gov.lv)).
8. **Projektu vērtēšana**
9. Projektus vērtē Kino centrs un Kino centra izveidota pastāvīgā Citu filmu nozares projektu ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
10. Vispārējā kārtībā **projektu izvērtēšana notiek reizi kalendārajā mēnesī pēc 1.datuma, izvērtējot iepriekšējā mēnesī iesniegtos projektus.**
11. Izņēmuma gadījumos, ja 3.2., 3.4. un 3.5. punktā norādīto projektu iesniedzēji dalības apstiprinājumu saņēmuši pēc attiecīgā mēneša 1.datuma, bet pasākuma norise plānota līdz nākamā mēneša 15.datumam, Komisija minētos projektus izskata ārkārtas sēdē. Iesniedzot projektu, projekta **iesniedzējs pievieno** **iesniegumu ar motivētu pamatojumu, izskatīšanai ārkārtas sēdē**.
12. **Projekta administratīvās atbilstības vērtēšana**
    1. Kino centrs 20 dienu laikā pēc katra mēneša 1.datuma (23.punktā minētajos izņēmuma gadījumos – 20 dienu laikā pēc projektu iesniegšanas) veic projekta un projekta iesniedzēja vērtēšanu atbilstoši 2.pielikumā norādītajiem administratīvās atbilstības vērtēšanas kritērijiem, izņemot 2.pielikumā norādīto 2.4., 2.9. un 2.10.kritēriju, kuru vērtējumā Kino centrs norāda - nav attiecināms.
    2. Ja projekta iesniedzējs vai projekts 2.pielikumā norādītajos 1.1. – 1.6. un 2.1., 2.2., 2.3. un 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
    3. Ja projekts vienā vai vairākos 2. pielikuma 2.6. – 2.9. atbilstības kritērijos saņēmis vērtējumu „Nē”, Kino centrs vienu reizi projekta iesniedzējam nosūta (uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma saņemšanas dienas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 2.pielikuma 2.6. – 2.9. atbilstības kritērijiem. Ja pēc atkārtotas vērtēšanas projekts 2.pielikuma 2.6. – 2.9. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
13. **Projekta kvalitātes vērtēšanas**
    1. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, nosakot projekta atbilstību 3.pielikumā norādītajiem projekta kvalitātes vērtēšanas kritērijiem pēc 3.pielikumā norādītās vērtēšanas metodikas.
    2. Projekta gala vērtējums ir visu Komisijas locekļu kopējais vidējais punktu skaits.
    3. Komisija iesaka piešķirt finansējumu to projektu īstenošanai, kuri ieguvuši augstāku vērtējumu atbilstoši kvalitātes vērtēšanas kritērijiem, ievērojot pieejamo Konkursa finansējumu.
    4. **Ja projekts kvalitātes kritēriju vērtējumā ieguvis mazāk kā 70% jeb 16,8 punktus no maksimāli iespējamā punktu skaita (24), komisija sniedz atzinumu par atteikumu piešķirt finansējumu projektam.**
14. **Lēmuma pieņemšana**
    1. Ievērojot Komisijas sniegto atzinumu, Kino centra vadītājs ne vēlāk kā līdz nākamā mēneša 1.datumam pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu.
    2. Paziņojumu par Konkursa rezultātiem publicē Kino centra mājaslapā [www.nkc.gov.lv](http://www.nkc.gov.lv)**.**
    3. Gadījumā, ja Konkursa finansējums tiek sadalīts vēl pirms šī nolikuma 11.punktā norādītā projektu iesniegšanas beigu termiņa (2022. gada 30. novembris), Kino centrs oficiālajā izdevumā “Latvijas Vēstnesis”, kā arī savā mājaslapā [www.nkc.gov.lv](http://www.nkc.gov.lv) publicē paziņojumu par Konkursa pārtraukšanu**.**
15. **Finansēšanas līguma noslēgšana**
16. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai, noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi, darbu grafikus, finansēšanas plānu).
17. Piešķirtā finansējuma saņemšanai un attiecīgo projekta īstenošanas izdevumu veikšanai projekta iesniedzējam jāatver norēķinu konts Valsts kasē.
18. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
19. Projekta īstenošana un Kino centra veiktā projekta īstenošanas uzraudzība tiek veikta saskaņā ar Noteikumu VII sadaļā noteikto kārtību un noslēgto finansēšanas līgumu.

**1.PIELIKUMS**

# 2023. gada KONKURSs LATVIJAS FILMU mārketinga, nozares profesionāļu tālākizglītības un industrijas pasākumu atbalstam

**PROJEKTA IESNIEGUMA VEIDLAPA**

|  |  |  |  |
| --- | --- | --- | --- |
| **PROJEKTA NOSAUKUMS** |  | | |
| **PROJEKTA MĒRĶIS (**atzīmēt attiecīgo**, tikai vienu):** | | | |
| **Filmas mārketings pirmizrādīšanai un izrādīšanai Latvijā (nolikuma 3.1. punkts)** | |  |  |
| **Filmas mārketings dalībai starptautiskos filmu mākslas pasākumos ārvalstīs (nolikuma 3.2. punkts)** | |  |  |
| **Latvijas režisoru filmu retrospektīvu sagatavošana un mārketinga aktivitātes nozīmīgos starptautiskos filmu mākslas pasākumos (nolikuma 3.3. punkts)** | |  |  |
| **Filmas projekta dalība MEDIA atbalstītos tirgos ārvalstīs (nolikuma 3.4. punkts)** | |  |  |
| **Nozares profesionāļu dalība MEDIA atbalstītos kursos ārvalstīs (nolikuma 3.5. punkts)** | |  |  |
| **Tālākizglītības kursu rīkošana nozares profesionāļiem Latvijā (nolikuma 3.6. punkts)** | |  |  |
| **Industrijas pasākumu rīkošana Latvijā (nolikuma 3.7. punkts)** | |  |  |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTA IESNIEDZĒJS (juridiska persona)** | | | | | | |  | | | | | | | | | | | | | |
| **nosaukums** | | | |  | | | | | | | | | | | | | | | | |
| **Nodokļu maksātāja reģistrācijas numurs** | | | |  | | | | | | | | | | | | | | | | |
| **Vadītājs (vārds, uzvārds)** | | | |  | | | | | | | | | | | | | | | | |
| **Vadītāja amats** | | | |  | | | | | | | | | | | | | | | | |
| **Juridiskā adrese** | |  | | | | | | | | | | | | | | | **LV-** | | | |
| **Faktiskā adrese**  **(ja atšķiras no juridiskās adreses)** | |  | | | | | | | | | | | | | | | **LV-** | | | |
| **Tālrunis** |  | **E-pasts** | | | | | | |  | | | | | | | | | | | |
|  | | | | |  |  | |  | | | |  |  | |  | |  | |  | |
|  | | | | |  | **Datums** | | | | | **Mēnesis** | **Gads** | |  | | **Datums** | | **Mēnesis** | | **Gads** |
| **PROJEKTA ĪSTENOŠANAS TERMIŅI** | | | | | **no** |  | | | | |  |  | | **līdz** | |  | |  | |  |
| **PROJEKTA KOPĒJĀS IZMAKSAS** | | | | | **EUR** |  | | | | | | | | | | | | | | |
| **PIEPRASĪTAIS FINANSĒJUMS** | | | | | **EUR** |  | | | | | | | | | | | | | | |
|  | | | | | | | | | | | | | | | | | | | | |
| **Projekta vadītājS (vārds, uzvārds)** | | |  | | | | | | | | | | | | | | | | | |
| **Tālrunis** |  | | | | **E-pasts** | | | | |  | | | | | | | | | | |

|  |  |  |  |  |  |  |
| --- | --- | --- | --- | --- | --- | --- |
| **Projekta iesniedzēja apliecinājums:**  Es, apakšā parakstījies (-usies), projekta iesniedzēja atbildīgā amatpersona apliecinu, ka uz iesnieguma iesniegšanas brīdi   * Projekta iesniedzējs neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru; * Projekta iesniedzēja interesēs fiziska persona nav izdarījusi noziedzīgu nodarījumu, kas skāris Latvijas Republikas finanšu intereses, un komersantam, kooperatīvai sabiedrībai un individuālajam uzņēmumam saskaņā ar Krimināllikumu nav piemēroti piespiedu ietekmēšanas līdzekļi; * attiecībā uz sadarbības partneri, t.sk., īpašnieku, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; * sagatavojot projektu ir ievēroti Latvijas Republikas normatīvie akti, tai skaitā Autortiesību likuma prasības.   **Piekrītu visām Konkursa nolikumā noteiktajām prasībām un apliecinu, ka šajā veidlapā un projektā sniegtā informācija ir pilnīga un patiesa.**   |  |  | | --- | --- | | **Atbildīgā amatpersona:** | | | Vārds, uzvārds |  | | Amats |  |   Dokuments ir parakstīts ar drošu elektronisko parakstu un satur laika zīmogu. |

**2.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| 1.1. | Projekta iesniedzējs atbilst Ministru kabineta 2010. gada 12. oktobra noteikumu Nr.975 "Kārtība, kādā Nacionālais kino centrs piešķir publisko finansējumu filmu nozares projektiem" (turpmāk – noteikumi) 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8. panta trešajā daļā minētajiem nosacījumiem |  |  |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu[[4]](#footnote-5) |  |  |
| 1.3. | Projekta iesniedzējs neatbilst grūtībās nonākuša komersanta pazīmēm, kas noteiktas regulas Nr. 651/2014 2. panta 18. punktā[[5]](#footnote-6) |  |  |
| 1.4. | Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu |  |  |
| 1.5. | Projekta iesniedzējs nav raidorganizācija |  |  |
| 1.6. | Projekts nav saņēmis Valsts Kultūrkapitāla fonda finansējumu |  |  |
| 1.7. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| 2.1. | Projekts ir iesniegts noteiktajā termiņā |  |  |
| 2.2. | Projekts attiecas uz projektu konkursa mērķi saskaņā ar nolikumu |  |  |
| 2.3. | Projekts ir Latvijas filma saskaņā ar Filmu likuma 3. panta 1. punktu |  | |
| 2.4. | Latvijas spēlfilmas vai dokumentālo filmas veidošanas projekts atbilst noteikumu 16.punktā minētajiem nosacījumiem | Nav attiecināms | |
| 2.5. | Projekts atbilst noteikumu 17.punktā minētajiem nosacījumiem[[6]](#footnote-7) |  |  |
| 2.6. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona |  |  |
| 2.7. | Ir ievērotas noteiktās prasības attiecībā uz projekta noformējumu, iesniegšanas veidu |  |  |
| 2.8. | Ir iesniegti visi nepieciešamie dokumenti |  |  |
| 2.9. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) | Nav attiecināms | |
| 2.10. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms) | Nav attiecināms | |

**3.PIELIKUMS**

**Projekta kvalitātes vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Punktu vērtējums par katru no kritērijiem:** |
| **Projekta nozīmīgums un aktualitāte** | Projekta nozīmīgums un aktualitāte | Vāji – 1  Viduvēji – 2  Labi – 3  Izcili – 4 |
| **Projekta mākslinieciskā kvalitāte** | Projekta idejas kopējā kvalitāte, kā arī projekta satura izklāsts, piedāvājot loģisku un racionālu skaidrojumu par šīs idejas realizēšanas nepieciešamību |
| **Projekta profesionālā kvalitāte** | Projektam nepieciešamo finanšu līdzekļu piesaistes stratēģija, kā arī plānoto aktivitāšu stratēģija un tās pamatojums saistībā ar konkursa mērķi |
| **Projekta finanšu, laika un darbības plāna samērojamība** | Projekta tāmes un kalendārā grafika atbilstība projekta specifikai, kā arī projekta izmaksu atbilstība konkursa finansējumam |
| **Projekta iesniedzēja iepriekšējā pieredze un kompetence** | Projekta iesniedzēja iepriek­šējā pieredze līdzvērtīgu projektu īstenošanā, kā arī iepriekšējo projektu vēsture Kino centrā |
| **Projekta autoru iepriekšējā pieredze un kompetence** | Projekta radošās un (vai) tehniskās komandas, tai skaitā projekta vadītāja, kvalifikācija un pieredze |
|  | **Kopējais iespējamais punktu skaits projektam** | **24** |

**4.PIELIKUMS**

**Saraksts ar DCP aprīkotajām kino izrādīšanas vietām Latvijā *(alfabētiski pēc pilsētām)***

|  |  |  |
| --- | --- | --- |
| ***Nr.p.k.*** | ***Nosaukums*** | ***Vieta*** |
|  | Vidzemes koncertzāle | **Cēsis** |
|  | Silver Screen Cinema | **Daugavpils** |
|  | Jēkabpils “Kino mītne” | **Jēkabpils** |
|  | Star Cinema Jūrmala | **Jūrmala** |
|  | Kuldīgas Kultūras centrs | **Kuldīga** |
|  | Balle | **Liepāja** |
|  | Madonas pilsētas kultūras nams | **Madona** |
|  | Ogres novada kultūras centrs | **Ogre** |
|  | Silver Screen Cinema | **Rēzekne** |
|  | Cinamon | **Rīga** |
|  | K.Suns | **Rīga** |
|  | Kino Citadele | **Rīga** |
|  | Apollo Kino | **Rīga** |
|  | Kino Māja | **Rīga** |
|  | Latvijas Nacionālā bibliotēka | **Rīga** |
|  | Splendid Palace | **Rīga** |
|  | Lora | **Sigulda** |
|  | Smiltenes kino | **Smiltene** |
|  | Auseklis | **Talsi** |
|  | Talsu novada kultūras, sporta un tūrisma centrs | **Talsi** |
|  | Tukuma pilsētas Kultūras nams | **Tukums** |
|  | Gaisma | **Valmiera** |
|  | Rio | **Ventspils** |

**5.PIELIKUMS**

**Nozīmīgu starptautisko kinofestivālu un nomināciju saraksts *(alfabētiski)***

Amerikas filmu institūta dokumentālo filmu festivāls (*AFI Docs*)

Amerikas Kinoakadēmijas balva *Oskars* – ASV Kinoakadēmijas akceptētās filmas, kas pretendē uz balvu animācijas filmu, dokumentālo filmu un īsfilmu kategorijā. (Labākās ārvalstu filmas (*international feature film category*) mārketinga aktivitātes tiek atbalstītas atsevišķā NKC konkursā)

Amsterdamas starptautiskais dokumentālo filmu festivāls (*International Documentary Festival Amsterdam*)

Anesī starptautiskais animācijas filmu festivāls (*Festival international du film d'animation à Annecy*)

Anima Mundi (*Anima Mundi: International Animation Festival of Brazil*)

Annie Award, Holivudas animācijas asociācijas (ASIFA-Hollywood) balva – pieteiktās un oficiāli apstiprinātās (pieņemtās) filmas

Berlīnes starptautiskais filmu festivāls (*Internationale Filmfestspiele Berlin*)

Bilbao starptautiskais dokumentālo un īsfilmu festivāls (*International Festival of Documentary and Short Film of Bilbao*)

Čikāgas starptautiskais bērnu filmu festivāls (*Chicago International Children’s Film Festival*)

Eiropas Kino akadēmijas nominācija/balva (*European Film Academy Awards*)

Fadžras starptautiskais filmu festivāls (*Fajr International Film Festival*)

Gēteborgas starptautiskais filmu festivāls (*Goeteborg International Film Festival*)

Goas Indijas starptautiskais filmu festivāls (*International Film Festival of India, Goa*)

Hirosimas starptautiskais animācijas filmu festivāls (*Hiroshima International Animation Festival*)

Hot Docs (*Hot Docs:* *Toronto International Documentary Film Festival*)

Jamagatas starptautiskais dokumentālo filmu festivāls (*Yamagata International Documentary Film Festival*)

Kairasstarptautiskais filmu festivāls (*Cairo International Film Festival*)

Kannu starptautiskais filmu festivāls (*Festival de Cannes*)

Karlovivaru starptautiskais filmu festivāls (*Karlovy Vary International Film Festival*)

Klermonferānas starptautiskais īsfilmu festivāls (*Festival du Court-Métrage de Clermont-Ferrand*)

Krakovas filmu festivāls (*Krakow Film Festival*)

Leipcigas starptautiskais dokumentālo un animācijas filmu festivāls (*International Leipzig Festival for Documentary and Animated Film*)

Les Arcs starptautiskais filmu festivāls *(Les Arcs Film Festival)*

Lībekas filmu dienas (*Nordic Filmdays Lübeck*)

Lokarno starptautiskais filmu festivāls (*Locarno International Film Festival*)

Londonas filmu festivāls (*BFI London Film Festival*)

Mar del Plata starptautiskais filmu festivāls (*Festival Internacional de cine Mar del Plata*)

Maskavas starptautiskais filmu festivāls (*Moscow International Film Festival*)

Monreālas filmu festivāls (*Festival du film de Montreal*)

Nionasstarptautiskais filmu festivāls *Visions de Reel* (*Vision de Reel - Festival international de cinema*)

Oberhauzenas starptautiskais īsfilmu festivāls (*Internationale Kurzfilmtage Oberhausen*)

Otavas starptautiskais animācijas filmu festivāls (*Ottawa International Animation Festival*)

Romas starptautiskais filmu festivāls (*Festival Internacionale del Film di Roma*)

Roterdamas starptautiskais filmu festivāls (*International Film Festival Rotterdam*)

Saloniku starptautiskais festivāls (*Thessaloniki International Film Festival)*

Saloniku dokumentālo filmu festivals (*Thessaloniki Documentary Festival*)

Sandensas filmu festivāls (*Sundance Film Festival*)

Sanktpēterburgas starptautiskais filmu festivāls (*Message To Man International Film Festival*)

Sansebastianas starptautiskais filmu festivāls (*Festival Internacional de Cine de Donostia-San Sebastian*)

Šefīldas dokumentālo filmu festivāls (*Sheffield Doc/Fest*)

Seulas animācijas filmu festivāls (*SICAF Int. Cartoon & Animation Festival*)

Šanhajas starptautiskais filmu festivāls (*Shanghai International Film & TV Festival*)

Štutgartes animācijas filmu festivāls (*Internationales Trickfilm Festival Stuttgart*)

Tamperes starptautiskais īsfilmu festivāls (*Tampere International Short Film Festival*)

Tallinas starptautiskais filmu festivāls (*Tallinn Black Nights Film Festival*)

Traibekas kinofestivāls (*Tribeca Film Festival*)

Tokijas starptautiskais filmu festivāls ([*Tokyo International Film Festival*](http://www.ffm-montreal.org/))

Toronto starptautiskais filmu festivāls (Toronto International Film Festival)

Triestes starptautiskais filmu festivāls *(Trieste Film Festival)*

Varšavas starptautiskais filmu festivāls (Warsaw International Film Festival)

Venēcijas starptautiskais filmu festivāls (*la Biennale di Venezia, Mostra Internazionale d’Arte Cinematografica*)

Viļņas starptautiskais filmu festivāls Kino pavasaris (*Vilnius International Film Festival Kino Pavasaris*)

Viennale - Vīnes starptautiskais filmu festivāls (*Viennale, Vienna International Film Festival*)

Zagrebas pasaules animācijas filmu festivāls (Zagreb World Festival of Animated Films)

1. Saskaņā ar Filmu likuma 3. pantu 1.daļas nosacījumiem par Latvijas filmu uzskatāma filma, kuru producē normatīvajos aktos noteiktajā kārtībā Kino centrā reģistrēts Latvijas filmu producents un kurā veidotāju galvenajā radošajā komandā vismaz viens loceklis (režisors, scenārija autors, komponists, filmas mākslinieks, animācijas mākslinieks, operators) ir Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā. [↑](#footnote-ref-2)
2. Jaunākās Latvijas pilnmetrāžas filmas šī Konkursa izpratnē ir Latvijas filmas, kuru ilgums ir ne mazāk par 65 minūtēm un kuru izplatīšana paredzēta 2023. un 2024. gadā, nacionālās pirmizrādes plānojot ne vēlāk kā līdz 2024. gada 1. martam. [↑](#footnote-ref-3)
3. Informācijai par e-adresi skat. <https://latvija.lv/BUJEadrese> [↑](#footnote-ref-4)
4. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> [↑](#footnote-ref-5)
5. Kino centrs pārbauda informāciju Valsts ieņēmumu dienesta un Uzņēmumu reģistra datus saturošās bāzēs. [↑](#footnote-ref-6)
6. Projektu, kurš projektu konkursā nav guvis atbalstu, atkārtoti iesniegt projektu konkursam var ne vairāk kā divas reizes. Nacionālais kino centrs neuzskaita noteikumu 24.1. apakšpunktā minētās vērtēšanas rezultātā noteikto neatbilstību. [↑](#footnote-ref-7)